钦定古今图书集成/明伦汇编/氏族典/第205卷 > 高闹儿
## 钦定古今图书集成/明伦汇编/氏族典/第205卷 > 高闹儿

按《元史高闹儿传》：“闹儿，女直人。事太祖，连岁出征，累
有功，授金符总管，管领山前十路匠军。岁己未，宪宗
悯其老，命其子元长袭其职。从世祖渡江攻鄂，还镇
随州。至元二年，移镇季阳。五年，从元帅阿术修立白
河口、新城、鹿门山等处城堡。七年，充季阳军马总管，
与宋人战，杀三百馀人，夺其船及铠仗，以功陞宣武”
将军。宋平，护送宋太后至京师，以功进怀远大将军。
二十二年，升安远大将军、《季阳》万户府万户。是年夏，
以兵追袭交趾世子于海之三叉口，与敌军合战，中
毒矢而死。子灭里干，初直宿卫，袭父职，领兵镇广东。
寻移戍惠州，平盗谭大獠、朱珍等。元贞元年，移戍袁
州，盗陀头以众犯境，悉剿除之。寻广之南恩盗起，复
领兵平之。还，没于《袁州》。赠怀远大将军、《季阳万户府》
万户、轻车都尉、渤海郡侯。